# L'aprenenta de bruixa

L'aprenenta de bruixa (títol original en anglès, Bedknobs and Broomsticks, tr. "Poms de llit i escombres") és una pel·lícula que combina l'animació amb la imatge real, produïda per Walt Disney Productions i estrenada l'any 1971. Ha estat doblada al català i emesa per TV3 el 4 de gener de 2006.
La pel·lícula es basa en dos llibres de Mary Norton, The Magic Bed-Knob (1943) i Bonfires and Broomsticks (1945), que van ser més tard publicats com un sol llibre sota el títol de Bed-Knob and Broomstick (1957). L'estudi havia comprat els drets per a produir una adaptació cinematogràfica de l'obra en el cas que Mary Poppins (1964) fracassés. No obstant això, la pel·lícula de 1964 va ser un gran èxit i així i tot es va rodar L'aprenenta de bruixa. Va aconseguir èxit per part de la crítica, si bé financerament no va aconseguir les expectatives; també va rebre un Oscar per "millors efectes especials" el 1972. Les cançons de la pel·lícula van ser escrites pels germans Richard M. Sherman i Robert B. Sherman, qui van treballar també a Mary Poppins, Chitty Chitty Bang Bang i El llibre de la selva.

## Sinopsi

Transcorre la Segona Guerra Mundial l'any 1940. Eglantine Price (Angela Lansbury), és una dona soltera i forta que es veu obligada a allotjar a casa seva (molt a pesar seu) a tres nens evacuats durant el Blitz de Londres. El que ningú sospita és que és en realitat una bruixa, que a més rep les lliçons per correu. A canvi del seu silenci, els regala un bolig, amb el qual podran viatjar a qualsevol lloc a bord d'un antic llit. A conseqüència de la guerra, l'"Acadèmia de bruixeria d'Emilius Browne" (David Tomlinson) a Londres es veu obligada a tancar, sense poder remetre-la la lliçó més important, "La Locomoció Substitutiva". Eglantine decideix visitar amb els nens al professor Browne a Londres, perquè li proporcioni l'última lliçó, inoportunament perduda d'un vell llibre d'encanteris. Plegats buscaran el conjur amb el qual Price podria acabar definitivament amb la guerra.

## Repartiment original

* Eglantine Price - Angela Lansbury
* Emelius Browne - David Tomlinson
* Mr. Jelk - Roddy McDowall
* Bookman - Sam Jaffe
* Coronel Heller - John Ericson
* Swinburne - Bruce Forsyth
* Els nens:
* Carrie Rawlins,- Cindy O'Callaghan
* Paul Rawlins,- Roy Snart
* Charlie Rawlins,- Ian Weighill.

## Premis

Oscar als "millors efectes especials" en 1972 Nominació als Oscar:
* Millor cançó original: L'edat de la incredulitat (Richard M. Sherman, Robert B. Sherman)
* Millor disseny de vestuari:(Bill Thomas )
* Millor adaptació musical: (Irwin Kostal)
* Millor Direcció artística

## Cançons

* "The Old Home Guard"
* "The Age of Not Believing", Nominada a l'Oscar a la millor cançó original.
* "Portobello Road"
* "Beautiful Briny Sea". Fou composta originalment pels germans Sherman per la pel·lícula "Mary Poppins".
* "Eglantine/Don't Let Me Down"
* "Substitutiary Locomotion"

## Referències

* ↑ L'aprenenta de bruixa a esadir.cat
* ↑ Koenig, 1997, p. 146.
* ↑ Sherman i Sherman, 1998, p. 166.
* ↑ Maltin, Leonard. The Disney Films. Disney Editions, 28 agost 2000, p. 262. ISBN 978-0786885275.

## Bibliografia

* Arnold, Mark. Frozen in Ice: The Story of Walt Disney Productions, 1966-1985. BearManor Media, 31 octubre 2013. ISBN 978-1593937515.
* Koenig, David. Mouse Under Glass: Secrets of Disney Animation & Theme Parks. Bonaventure Press, 1997. ISBN 978-0964060517.
* Sherman, Robert; Sherman, Richard. Walt's Time: from before to beyond. Camphor Tree Publishers, 1998. ISBN 978-0964605930.